
                                                  AVIZ
asupra  proiectului de Lege pentru aprobarea Ordonanţei de urgenţă a Guvernului nr.3/2008 privind transmiterea unei suprafeţe de teren, proprietate publică a statului, din administrarea Institutului Naţional de Cercetare-Dezvoltare pentru Cartof şi Sfeclă de Zahăr Braşov în administrarea Ministerului Educaţiei, Cercetării şi Tineretului pentru Universitatea « Transilvania » din Braşov, în scopul construirii unui campus universitar
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu  proiectul de Lege pentru aprobarea Ordonanţei de urgenţă a Guvernului nr.3/2008 privind transmiterea unei suprafeţe de teren, proprietate publică a statului, din administrarea Institutului Naţional de Cercetare – dezvoltare pentru Cartof şi Sfeclă de Braşov  în administrarea Ministerului Educaţiei, Cercetării şi Tineretului pentru Universitatea « Transilvania » din Braşov, în scopul construirii unui campus universitar, trimis cu adresa nr.PL.x.59 din 25 februarie 2008, înregistrat cu nr. 31/125 din 26 februarie 2008. 
                 Senatul, în calitate  de primă Cameră sesizată, a adoptat proiectul de lege, în şedinţa din 20 februarie 2008. 

                 În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 
                  Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  4 martie 2008.


         Membrii comisiei au examinat proiectul de lege supus avizării, expunerea de motive şi  avizul favorabil al Consiliului Legislativ nr.50 din 14.01.2007.   

        În urma dezbaterilor Comisia, în unanimitate, a hotărât avizarea favorabilă a proiectului de lege.

         În raport de obiectul şi conţinutul său, proiectul de lege face parte din categoria legilor organice.

